**Tisztelt Szálláshely-szolgáltató!**

Megjelent a 319/2021. (VI.9.) Korm. rendelet az egyes, a veszélyhelyzet ideje alatt alkalmazandó gazdasági szabályokról szóló 498/2020. (XI. 13.) Korm. rendelet módosításáról.

1.§  Az egyes, a veszélyhelyzet ideje alatt alkalmazandó gazdasági szabályokról szóló 498/2020. (XI. 13.) Korm. rendelet a következő 2/B. §-sal egészül ki:

*„2/B §. A 2021. január 1. napja és 2021. június 30. napja közötti időszakban eltöltött vendégéjszaka utáni idegenforgalmi adót az adó alanyának nem kell megfizetnie, az adó beszedésére kötelezettnek nem kell beszednie, befizetnie, a megállapított, de be nem szedett adót azonban be kell vallania az adóhatósághoz.”*

**A hivatkozott rendelet értelmében a**

* ***2021. július 1-től* eltöltött vendégéjszakák után az idegenforgalmi adót be kell szedni és Kehidakustány Község Önkormányzata Idegenforgalmi adó 11749053-15432498-03090000 számú számlájára tárgyhót követő hó 15. napjáig be kell fizetni és az idegenforgalmi adóról szóló bevallást be kell nyújtani.**

Kérem a Tisztelt Szállásadókat szíveskedjenek az önkormányzati adóhatósággal együttműködni, a bevallási és befizetési határidőket betartani.

Az adóhatóság - a vonatkozó egészségügyi szabályok betartásával - a 2021. évi ellenőrzési terv alapján helyszíni ellenőrzést végez

* szálláshelyek megfelelőségével,
* idegenforgalmi adó bevallással és befizetéssel kapcsolatban.

Kehidakustány, 2021. 06. 11.

 Dr. Gajár István s.k.

 jegyző